2021. gada Vuelta a España

**2021. gada ''Vuelta a España*** bija triju nedēļu garas [[šosejas riteņbraukšana]]s daudzdienu sacensības, kas notika [[Spānija|Spānijā]] no 14. augusta līdz 5. septembrim. Tā bija 76. reize, kad notikušas *Vuelta a España* sacensības un tās bija 24. sacensības [[2021. gada UCI Pasaules tūre]]s kalendārā. Sacensības sākās ar 7,1 km garu [[Individuālais brauciens ar atsevišķu startu|individuālo braucienu]] [[Burgosa|Burgosā]], bet noslēdzās ar finišu [[Santjago de Kompostela|Santjago de Kompostelā]].

Velobraucienā uzvarēja [[Slovēnija]]s sportists [[Primožs Rogličs]] no *Jumbo–Visma*, kas viņam bija trešā *Vuelta a España* uzvara pēc kārtas, kļūstot tikai par trešo braucēju, kurš to paveicis. Viņš uzvarēja ar 4 minūšu un 42 sekunžu pārsvaru, kas bija lielākais pārsvars kopš [[Alekss Cille|Aleksa Cilles]] uzvaras 1997. gadā. P. Rogličs ieguva līdera krekliņu jau pirmajā posmā, pēc tam to zaudēja uz kādu laiku, bet velobrauciena gaitā izcīnīja uzvaras vēl trīs posmos. Otrajā vietā ierindojās [[Enriks Mass]] no *Movistar Team*, kurš kalnos demonstrēja stabilu sniegumu visas sacīkstes garumā, kļūstot par Rogliča tuvāko sāncensi. [[Džeks Heigs]] no *Bahrain Victorious* stājās uz pjedestāla trešā pakāpiena. [[Fabio Jakobsens]] no *Deceuninck–Quick-Step* bija labākais punktu klasifikācijā, uzvarot trīs sprinta posmos. Kalnu klasifikācijā uzvarēja [[Maikls Storers]] no *Team DSM*. Jauno braucēju ieskaitē uzvarēja [[Džino Mēders]] no *Bahrain Victorious*, kurš sevi labi parādīja kalnu posmos un apsteidza favorītu [[Egans Bernals|Eganu Bernalu]] (*Ineos Grenadiers*). Komanda *Bahrain Victorious* uzvarēja komandu ieskaitē, savukārt [[Magnuss Korts|Magnusam Kortam]] (*EF Education-Nippo*), kurš uzvarēja trīs posmos, tika piešķirta cīnītāja balva.

== Komandas ==
Sacensībās piedalījās 23 komandas. Tā kā *Vuelta a España* bija [[2021. gada UCI Pasaules tūre|UCI Pasaules tūres]] sacensības, visas 19 UCI *WorldTeam* komandas tika ielūgtas un dalība tām bija obligāta. Piedalījās arī četras *UCI ProTeam* komandas: *Alpecin-Fenix* saņēma automātisku ielūgumu kā 2020. gada labākā *ProTeam* komanda, bet pārējās trīs komandas saņēma organizatoru *Amaury Sport Organization* ielūgumu. Parasti sacensībās piedalās 22 komandas, bet [[Starptautiskā Riteņbraukšanas savienība|UCI]] atļāva lielo tūru organizatoriem 2021. gadā ielūgt vēl vienu komandu, lai atvieglotu [[COVID-19 pandēmija]]s radītās grūtības.



== Pirmssacensību favorīti ==
Par galveno favorītu tika uzskatīts iepriekšējo divu gadu uzvarētājs [[Primožs Rogličs]] (**), kam sekoja [[2021. gada Giro d'Italia]] kopvērtējuma uzvarētājs [[Egans Bernals]] (**). Bernala komandas biedrs un [[2020. gada Vuelta a España|iepriekšējā gada]] otrās vietas ieguvējs [[Ričards Karapass]] (**) līdz ar komandas biedru [[Ādams Jeitss|Ādamu Jeitsu]] tika uzskatīts par nākamajiem pretendentiem, līdz ar [[Mikels Landa|Mikelu Landu]] (**) un uz 2020. gada pjedestāla finišējušo [[Hjū Kārtijs|Hjū Kārtiju]] (**). Pie tālākiem pretendentiem tika nosaukti ** duets [[Migels Anhels Lopess (riteņbraucējs)|Migels Anhels Lopess]] un [[Enriks Mass]], [[Aleksandrs Vlasovs (riteņbraucējs)|Aleksandrs Vlasovs]] (**) un [[Pavels Sivakovs]] (**).

Par galvenajiem pretendentiem uz uzvaru sprinta posmos tika uzskatīti [[Fabio Jakobsens]] (**), [[Arno Demārs]] (**), [[Jaspers Filipsens]] (**) un [[Maikls Metjūss]] (**).

== Distance un posmi ==
Sacensību organizatori maršrutu publiskoja 2021. gada 11. februārī. Neierasti bija tas, ka [[COVID-19 pandēmija]]s ierobežojumu dēļ sacensības pilnībā notika Spānijas teritorijā. 2021. gada maršrutā pirmoreiz tika iekļauta nozīmīga kalnu pāreja *Alto de Gamoniteiru'', kas kalpoja par 18. posma finišu. Pirmoreiz kopš 2014. gada finišs nebija Madridē. Tāpat kā 2014. gadā, noslēdzošais posms bija individuālais brauciens Santajgo de Kompostelā.

## Klasifikāciju līderi

## Atsauces

### Avoti

* 
* 

## Ārējās saites

* 
*